《丹山酒边》
宋代·陈著

衰老受晴光，相携到上方。
意浓忘酒薄，话美夺尘忙。
天竹静逾媚，溪梅初有香。
危时正多事，半日太平乡。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。